Cazacii de pe linia Transcaucaziei a luat parte la Războiul ruso-turc din 1828 – 1829, unde au participat la Asediul Karsului și la alte bătălii de primă importanță. După rechemarea lui Ermolov din Caucaz, a avut loc o nouă reformă militară, iar regimentele temporare din Caucazul central au fost unite în 1832 cu cele trei Armate de pe Terek pentru a forma Armata cazacilor de pe linia Caucazului (Кавказское линейное казачье войско). În anii următori au mai urmat și alte reforme. În 1836, regimentele Terek-Kizliar și ale Familiei Terek au fost unite și făcute responsabile pentru apărarea deltei Terekului, iar în 1837, regimentul Malorossian (format în 1831 pentru înăbușirea Insurecției din Noiembrie din Polonia) a fost transferat pe cursul superior al Terekului, la nord de Vladikavkaz. În 1842, acest din urmă regiment a fost incorporat în Armata cazacilor de pe linia Caucazului. A urmat formarea regimentului Sunja.